pythainlp/thaigov-v2-corpus-22032023 huggingface dataset:
วันอังคารที่ 27 ตุลาคม 2563
การโอนเงินให้ร้านค้า “โครงการคนละครึ่ง”
ขณะนี้โครงการคนละครึ่งมีประชาชนลงทะเบียนเข้าร่วมโครงการกว่า 9.4 ล้านคน และมีร้านค้าลงทะเบียนเข้าร่วมโครงการกว่า 3.8 แสนร้านค้า ซึ่ง ณ วันที่ 26 ตุลาคม 2563 มียอดการใช้จ่ายสะสม 704.5 ล้านบาท
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า ขณะนี้โครงการคนละครึ่งมีประชาชนลงทะเบียนเข้าร่วมโครงการกว่า 9.4 ล้านคน และมีร้านค้าลงทะเบียนเข้าร่วมโครงการกว่า 3.8 แสนร้านค้า ซึ่ง ณ วันที่ 26 ตุลาคม 2563 มียอดการใช้จ่ายสะสม 704.5 ล้านบาท แบ่งเป็นเงินที่ประชาชนจ่าย 362.5 ล้านบาท และภาครัฐร่วมจ่ายอีก 342 ล้านบาท ยอดใช้จ่ายเฉลี่ย 232 บาทต่อครั้ง โดยใช้จ่ายครบทุกจังหวัด และจังหวัดที่มีการใช้จ่ายมากที่สุด 3 อันดับแรก ได้แก่ กรุงเทพมหานคร สงขลา และนครศรีธรรมราช
รองโฆษกกระทรวงการคลัง กล่าวว่า ค่าใช้จ่ายของประชาชนครึ่งหนึ่งที่ใช้จ่ายกับร้านค้า ซึ่งร้านค้าจะได้รับยอดรวมโอนเข้าบัญชีที่ลงทะเบียนทุกสิ้นวัน ในช่วง 02.00 น. - 6.00 น. ตามระบบชำระเงินของธนาคาร สำหรับส่วนที่ภาครัฐร่วมจ่ายอีกครึ่งหนึ่ง ร้านค้าจะได้รับในวันทำการถัดไป ในช่วง 17.30 – 19.00 น. โดยยอดการใช้จ่ายในช่วงวันหยุดภาครัฐจะโอนให้ทันทีในวันทำการถัดไป สำหรับในช่วงวันหยุดยาวที่ผ่านมาระหว่างวันที่ 23 - 25 ตุลาคม 2563 ในส่วนที่ภาครัฐร่วมจ่าย จำนวน 212 ล้านบาท ภาครัฐได้โอนให้ร้านค้า จำนวน 96,359 ร้านค้าเรียบร้อยแล้วเมื่อวันจันทร์ที่ผ่านมา รวมทั้งอยู่ระหว่างการพิจารณาปรับปรุงระบบการจ่ายเงินให้ร้านค้าให้มีความเหมาะสมยิ่งขึ้น อย่างไรก็ดี หากร้านค้าใดยังไม่ได้รับเงินขอให้ติดต่อธนาคารกรุงไทย จำกัด (มหาชน) เพื่อตรวจสอบสถานะบัญชีของท่านว่า เป็นบัญชีที่ไม่มีการเคลื่อนไหวนานเกิน 1 ปีหรือไม่ หรือมีปัญหาอื่นใด
นอกจากนี้ รองโฆษกกระทรวงการคลัง กล่าวเพิ่มเติมว่า ในขณะนี้ได้รับทราบว่ามีพฤติกรรมโฆษณาชวนเชื่อในการดำเนินการโดยไม่มีการใช้จ่ายจริงตามเงื่อนไขโครงการ จึงขอย้ำเตือนว่าภาครัฐมีระบบการติดตามตรวจสอบพฤติกรรมหรือธุรกรรมที่ผิดปกติ รวมทั้งมีการตั้งคณะทำงานเพื่อดำเนินการในติดตามความเคลื่อนไหวเรื่องดังกล่าว หากพบพฤติกรรมหรือธุรกรรมที่ผิดปกติหรือมีการใช้จ่ายที่ไม่เป็นไปตามเงื่อนไขโครงการ ภาครัฐจะดำเนินการระงับการจ่ายเงินทั้งฝั่งร้านค้าและประชาชนทันที โดยหากตรวจสอบพบว่าการใช้จ่ายผิดเงื่อนไขโครงการจริงจะต้องมีการดำเนินการตามหลักเกณฑ์ที่กำหนดและกฎหมายที่เกี่ยวข้องต่อไป จึงขอให้ประชาชนและร้านค้าโปรดอย่าหลงเชื่อการเชิญชวนตามโฆษณาผ่านช่องทางต่าง ๆ ในการช่วยดำเนินการโดยไม่มีการใช้จ่ายจริงอย่างเด็ดขาดเพราะอาจตกเป็นเหยื่อในการสนับสนุนให้เกิดการกระทำความผิดซึ่งมีโทษตามกฎหมายที่เกี่ยวข้องได้ ทั้งนี้ ภาครัฐมุ่งหวังให้โครงการคนละครึ่งสามารถบรรลุวัตถุประสงค์ในการช่วยบรรเทาภาระค่าใช้จ่ายให้แก่ประชาชน ตลอดจนช่วยให้ร้านค้ามีรายได้เพิ่มมากขึ้นได้จริง
โครงการคนละครึ่ง
สำนักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จำกัด (มหาชน) โทร. 02-111-1144 (24 ชั่วโมง)
วันอังคารที่ 27 ตุลาคม 2563
รมว.วธ.เยี่ยมชมศูนย์มานุษยวิทยาสิรินธร (องค์การมหาชน) และรับฟังการนำเสนอผลงาน และทิศทางการดำเนินงาน
รมว.วธ.เยี่ยมชมศูนย์มานุษยวิทยาสิรินธร (องค์การมหาชน) และรับฟังการนำเสนอผลงาน และทิศทางการดำเนินงาน
วันที่ ๒๖ ตุลาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เยี่ยมชมศูนย์มานุษยวิทยาสิรินธร (องค์การมหาชน) และรับฟังการนำเสนอผลงาน และทิศทางการดำเนินงาน โดยมี ดร.นพ.โกมาตร จึงเสถียรทรัพย์ ผู้อำนวยการศูนย์มานุษยวิทยาสิรินธร (องค์การมหาชน) ผู้บริหาร และเจ้าหน้าที่ ให้การต้อนรับ และนำชม ณ ศูนย์มานุษยวิทยาสิรินธร (องค์การมหาชน) ถนนบรมราชชนนี เขตตลิ่งชัน กรุงเทพฯ
วันอังคารที่ 27 ตุลาคม 2563
นายกรัฐมนตรีระบุคนรุ่นเก่ากับคนรุ่นใหม่ ต้องทำงานเพื่อสร้างอนาคตไปด้วยกัน ย้ำจะทำงานในหน้าที่ให้จบ พร้อมยืนยันไม่ได้ต้องการรักษาอำนาจ
นายกรัฐมนตรีระบุคนรุ่นเก่ากับคนรุ่นใหม่ต้องทำงานเพื่อสร้างอนาคตไปด้วยกัน ย้ำจะทำงานในหน้าที่ให้จบ พร้อมยืนยันไม่ได้ต้องการรักษาอำนาจ
วันนี้ (27 ต.ค.63) เวลา 10.22 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวระหว่างการประชุมร่วมกันของรัฐสภา ครั้งที่ 1 (สมัยวิสามัญ) ยืนยันว่าไม่เคยพูดเรื่องการแบ่งชนชั้นระหว่างคนรุ่นเก่ากับคนรุ่นใหม่เลยสักครั้ง มีแต่บอกว่าคนรุ่นเก่ากับคนรุ่นใหม่ต้องทำงานไปด้วยกัน เพื่อจะสร้างอนาคตไปด้วยกัน โดยประวัติศาสตร์ ปัจจุบันและอนาคต เป็นสิ่งที่กำหนดความก้าวหน้าความยั่งยืนของประเทศไทย วันนี้เกิดการทำลายสถาบันครอบครัวในประเทศไทย ลูกไม่เคารพพ่อแม่ ลูกศิษย์ไม่เคารพครูอาจารย์ ซึ่งไม่มีใครอยากให้เกิดขึ้นในครอบครัว เมื่อตนเข้ามาทำหน้าที่ ต้องทำงานในหน้าที่ให้จบ ยืนยันว่าไม่ได้ต้องการรักษาอำนาจไว้ให้นานที่สุด
นายกรัฐมนตรีกล่าวถึงกรณีที่สมาชิกไม่เคยพูดถึงเผด็จการรัฐสภาที่เกิดขึ้นมาก่อนหน้านั้น ซึ่งตนไม่ได้ยุ่งเกี่ยวกับการร่างรัฐธรรมนูญแห่งราชอาณาจักรไทย พ.ศ. 2560 ที่มีการตรวจสอบการถ่วงดุลที่เข้มข้น วันนี้อยากให้มีการแก้รัฐธรรมนูญ ก็ให้แก้กันไป ขออย่านำไปโยงเรื่องอื่น จะทำให้เกิดความเข้าใจผิด ที่ผ่านมามีการประกาศใช้ พรก.ฉุกเฉินมาทุกรัฐบาล
นายกรัฐมนตรียังฝากถึงทุกคน ขอให้อย่าลืมว่าประวัติศาสตร์คือปัจจุบันและอนาคต ประชาชนคนไทยทุกหมู่เหล่า ทุกเชื้อชาติ ทุกศาสนา ทุกสัญชาติ ที่อยู่ในประเทศไทยต้องรักประเทศไทย ซึ่งตนไม่บังคับใครแต่เป็นสิ่งที่ต้องตอบแทนบุญคุณแผ่นดิน มีหลายเรื่องเกิดขึ้นก่อนที่จะเข้ามารับหน้าที่ ทั้งการทุจริตมีหลักฐานเชิงประจักษ์ ขอให้สมาชิกได้ไปทบทวนว่าเกิดอะไรขึ้นในปี 2557 รวมทั้งก่อนหน้านั้นหลายปี และวันนี้ที่บ้านเมืองกำลังวุ่นวายอยู่เพราะอะไร
-------------
กลุ่มประชาสัมพันธ์และเผยแพร่ สำนักโฆษก
วันอังคารที่ 27 ตุลาคม 2563
ปลัดฯ กอบชัย เป็นประธานการประชุมเตรียมความพร้อมการประชุมคณะรัฐมนตรีอย่างเป็นทางการนอกสถานที่ (ครม.สัญจร)  3 / 2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมความพร้อมการประชุมคณะรัฐมนตรีอย่างเป็นทางการนอกสถานที่ (ครม.สัญจร)  3 / 2563  ณ ห้องประชุม อก.1 สำนักงานปลัดกระทรวงอุตสาหกรรม
วันนี้ (27 ตุลาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมความพร้อมการประชุมคณะรัฐมนตรีอย่างเป็นทางการนอกสถานที่ (ครม.สัญจร) 3 / 2563 ซึ่งจัดขึ้นระหว่างวันที่
2 - 3 พฤศจิกายน 2563 ณ จังหวัดภูเก็ต โดยมีนางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วมประชุม ณ ห้องประชุม อก.1 สำนักงานปลัดกระทรวงอุตสาหกรรม
วันอังคารที่ 27 ตุลาคม 2563
ขายหมด 1 ล้านหน่วยแล้ว!! สลากออมทรัพย์ ธอส. ชุดเกล็ดดาว หมวดที่ 1 เปิดขายหมวดที่ 2 วงเงิน 5,000 ล้านบาทต่อทันที เพื่อเร่งปล่อยสินเชื่อ Two-Gen
สลากออมทรัพย์ ธอส. ชุดเกล็ดดาว หน่วยละ 5,000 บาท ได้ลุ้นรางวัลสูงสุด 1 ล้านบาท ตลอด 24 เดือน จำหน่ายหมวดที่ 1 หมดแล้วทั้ง 1 ล้านหน่วย หรือคิดเป็นมูลค่า 5,000 ล้านบาท หลังเปิดจำหน่ายตั้งแต่วันที่ 20 ตุลาคม 2563
สลากออมทรัพย์ ธอส. ชุดเกล็ดดาว หน่วยละ 5,000 บาท ได้ลุ้นรางวัลสูงสุด 1 ล้านบาท ตลอด 24 เดือน จำหน่ายหมวดที่ 1 หมดแล้วทั้ง 1 ล้านหน่วย หรือคิดเป็นมูลค่า 5,000 ล้านบาท หลังเปิดจำหน่ายตั้งแต่วันที่ 20 ตุลาคม 2563 พร้อมประกาศเปิดจำหน่ายหมวดที่ 2 วงเงิน 5,000 ล้านาท ต่อทันทีอีก 1 ล้านหน่วย ซื้อสลากได้ผ่าน Application : GHB ALL หรือที่ทำการสาขาทั่วประเทศ และ ธอส. เตรียมนำเงินที่ได้จากการจำหน่ายสลากไปจัดทำเป็นผลิตภัณฑ์ “โครงการสินเชื่อบ้าน Two-Gen” เพื่อเป็นทางเลือกให้ประชาชนแบ่งเบาภาระค่าใช้จ่ายการผ่อนชำระรายเดือน ระยะเวลากู้นานสูงสุดไม่เกิน 70 ปีต่อไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ตามที่ธนาคารได้เริ่มเปิดจำหน่าย สลากออมทรัพย์ ธอส. ชุดเกล็ดดาว หน่วยละ 5,000 บาท กรอบวงเงิน 15,000 ล้านบาท แบ่งออกเป็น 3 หมวด ๆ ละ 1 ล้านหน่วย ตั้งแต่วันอังคารที่ 20 ตุลาคม 2563 นั้น ล่าสุด ณ วันอังคารที่ 27 ตุลาคม 2563 เวลา 16.00 น. พบว่ามีลูกค้าประชาชนซื้อสลากออมทรัพย์ ธอส.ชุดเกล็ดดาว หมวดที่ 1 หมายเลข BA 1000000 – BA 1999999 หมดครบทั้ง 1 ล้านหน่วย หรือคิดเป็นมูลค่า 5,000 ล้านบาท เรียบร้อยแล้ว สะท้อนให้เห็นถึงความคุ้มค่าในการออม การลงทุน และความน่าสนใจของสลากออมทรัพย์ ธอส.ชุดเกล็ดดาว ซึ่งออมหน่วยละ 5,000 บาท แต่มีโอกาสในการถูกรางวัลที่ 1 มูลค่า 1 ล้านบาท/หมวด สูงถึง 0.0045% รวมถึงยังมีรางวัลอื่นๆ ที่ทำให้ผู้ออมมีโอกาสถูกรางวัลมากยิ่งขึ้น อาทิ รางวัลเลขท้าย 2 ตัว 3 ตัว รางวัลเลขสลับเลขท้าย 2 ตัว และรางวัลเลขสลับเลขท้าย 3 ตัว ซึ่งเป็นรางวัลที่ไม่เคยมีในสลากออมทรัพย์ที่ไหนมาก่อน ทั้งนี้ ธอส. ได้เปิดให้ผู้ที่สนใจซื้อสลากในหมวดที่ 2 จำนวนอีก 1 ล้านหน่วย ตั้งแต่หมายเลข BB 1000000 – BB 1999999 ต่อทันที โดยผู้ที่สนใจสามารถซื้อสลากได้ผ่าน 2 ช่องทาง คือ Application : GHB ALL หรือที่ทำการสาขาทั่วประเทศ และ ธอส. จะนำเงินที่ได้จากการจำหน่ายสลากในครั้งนี้ไปเร่งจัดทำเป็นผลิตภัณฑ์สินเชื่อบ้านอัตราดอกเบี้ยต่ำ เพื่อเป็นทางเลือกให้กับประชาชนในการแบ่งเบาภาระค่าใช้จ่ายในการผ่อนชำระรายเดือน โดยขยายระยะเวลาการกู้ได้นานสูงสุดไม่เกิน 70 ปี กับ “โครงการสินเชื่อบ้าน Two-Gen” ซึ่งจะเริ่มให้ยื่นกู้ในวันที่ 1 ธันวาคม 2563 ต่อไป
ทั้งนี้ สลากออมทรัพย์ ธอส. ชุดเกล็ดดาว อายุสลาก 2 ปี ผลตอบแทนหน้าสลาก 0.4% ต่อปี ออกรางวัลทุกเดือน รวม 24 ครั้ง แบ่งเป็น รางวัลที่ 1 มูลค่ารางวัลสูงถึง 1,000,000 บาท/หมวด รางวัลที่ 2 มูลค่า รางวัลละ 50,000 บาท จำนวน 4 รางวัล/หมวด รางวัลที่ 3 มูลค่ารางวัลละ 5,000 บาท จำนวน 20 รางวัล/หมวด รางวัลที่ 4 มูลค่ารางวัลละ 500 บาท จำนวน 20 รางวัล/หมวด รางวัลเลขท้าย 3 ตัว รางวัลละ 100 บาท รางวัลเลขสลับเลขท้าย 3 ตัว รางวัลละ 50 บาท รางวัลเลขท้าย 2 ตัว รางวัลละ 50 บาท และรางวัลเลขสลับเลขท้าย 2 ตัว รางวัลละ 20 บาท เริ่มออกรางวัลครั้งแรกวันที่ 16 พฤศจิกายน 2563 สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และ www.ghbank.co.th
วันอังคารที่ 27 ตุลาคม 2563
ทิศทางแผนพลังงานแห่งชาติ  มุ่งความมั่นคงทางพลังงาน เพิ่มใช้พลังงานทดแทน โรงไฟฟ้าชุมชนฉลุย ขยายสถานีเติมไฟฟ้ารถอีวี ทุก50-70 กม.
ทิศทางแผนพลังงานแห่งชาติ  มุ่งความมั่นคงทางพลังงาน เพิ่มใช้พลังงานทดแทน โรงไฟฟ้าชุมชนฉลุย ขยายสถานีเติมไฟฟ้ารถอีวี ทุก50-70 กม.
นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า รัฐบาลได้ดำเนินการขับเคลื่อนแผนนโยบายพลังงานแห่งชาติ พ.ศ 2561-2580 ซึ่งหมายถึงการที่ทุกภาคส่วนจะได้บูรณาการการทำงานเพื่อให้บรรลุเป้าหมายการมีความมั่นคงทางพลังงานครอบคลุมทั้งระบบผลิตไฟฟ้า ส่งไฟฟ้า และจำหน่ายไฟฟ้า โดยคำนึงถึงต้นทุนการผลิตที่เหมาะสม ลดภาระผู้ใช้ไฟฟ้า อีกทั้งต้องลดผลกระทบทางด้านสิ่งแวดล้อม ส่งเสริมการผลิตไฟฟ้าจากพลังงานทดแทน
ทั้งนี้ในเรื่องของการส่งเสริมการใช้พลังงานทดแทน รัฐบาลได้ตั้งเป้าการเพิ่มสัดส่วนการใช้พลังงานทดแทนทางเลือก (ไฟฟ้า ความร้อน และเชื้อเพลิงชีวภาพ) ต่อการใช้พลังงานขั้นสุดท้ายที่ร้อยละ 30 ในปี พ.ศ. 2580 และเพิ่มสัดส่วนการผลิตไฟฟ้าจากพลังงานทดแทนต่อความต้องการใช้ไฟฟ้าทั้งประเทศ ในปี 2580 เป็นร้อยละ 34.23 มากกว่าแผนเดิม ที่ตั้งไว้ที่ร้อยละ 20.11 โดยเน้นที่พลังงานแสงอาทิตย์ (กำลังผลิตเพิ่มขึ้นเป็น 9,290 เมกะวัตต์ จากเดิม 6,000 เมกะวัตต์) และพลังแสงอาทิตย์ลอยน้ำ (เพิ่มเป็น 2,725 เมกะวัตต์ จากเดิม ที่ไม่ได้ตั้งเป้าไว้) มากไปกว่านั้น รัฐบาลได้เร่งสำรวจและผลิตก๊าซธรรมชาติในประเทศ จะมีการทบทวนโครงการสถานีเก็บรักษาและแปรสภาพก๊าซธรรมชาติจากของเหลวเป็นก๊าซแบบลอยน้ำในพื้นที่อ่าวไทยตอนบน เพื่อให้การบริหารจัดการโครงสร้างพื้นฐานก๊าซธรรมชาติเกิดประโยชน์สูงสุด
พร้อมกันนี้ รัฐบาลยังส่งเสริมและสนับสนุนการจัดตั้งสถานีอัดประจุไฟฟ้าทั้งในพื้นที่ชุมชนและถนนสายหลักระหว่างเมือง เพื่ออำนวยความสะดวกแก่ผู้ใช้ยานยนต์ไฟฟ้า กระตุ้นให้มีการใช้ยานยนต์ไฟฟ้าเพิ่มมากขึ้น จึงได้มีการสั่งการให้การไฟฟ้าทั้ง 3 แห่ง คือ การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค และการไฟฟ้านครหลวง ดำเนินการกำหนดพื้นที่ติดตั้งสถานีอัดประจุยานยนต์ไฟฟ้าให้เพียงพอสำหรับการส่งเสริมยานยนต์ไฟฟ้า (EV Mapping) โดยให้มีระยะห่างของแต่ละสถานีภายในรัศมีไม่เกิน 50-70 กิโลเมตร
นางสาวรัชดา ยังกล่าวด้วยว่า สำหรับโครงการโรงไฟฟ้าชุมชนเพื่อเศรษฐกิจฐานรากจะมีการเปิดรับซื้อไฟฟ้าในเร็วๆนี้ โดยเน้นการผลิตไฟฟ้าตามศักยภาพของการปลูกพืชพลังงานในพื้นที่ อาทิ หญ้าเนเปียร์ กระถินณรงค์ เพื่อให้เกิดการสร้างงานและอาชีพในท้องถิ่น จึงอยากให้เกษตรกรวางแผนรวมตัวกันเพื่อปลูกพืชพลังงานให้มากๆ ทั้งนี้ เป้าหมายการรับซื้อไฟฟ้าในช่วงปี 2563-2567 มีปริมาณรวม 1,933 เมกะวัตต์ เริ่มที่โครงการ Quick Win (ระยะเร่งด่วน) จำนวน 100 เมกะวัตต์ ซึ่งจะมีการลงนามในสัญญาซื้อขายไฟฟ้าภายในปี 2563 และจ่ายไฟฟ้าเข้าระบบภายใน 12 เดือน นับจากวันลงนามในสัญญาซื้อขายไฟฟ้า
.............................................
กลุ่มประชาสัมพันธ์และเผยแพร่ สำนักโฆษก
วันเสาร์ที่ 3 ตุลาคม 2563
รมช.ธรรมนัส เดินหน้ามอบหนังสืออนุญาต ส.ป.ก.4-01 แก่พี่น้องเกษตรกร จ.บึงกาฬ ให้เกษตรกรได้รับโอกาสและความเสมอภาคในสังคม
รมช.ธรรมนัส เดินหน้ามอบหนังสืออนุญาต ส.ป.ก.4-01 แก่พี่น้องเกษตรกร จ.บึงกาฬ ให้เกษตรกรได้รับโอกาสและความเสมอภาคในสังคม
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกรณชุมนุมสหกรณ์กองทุนสวนยางจังหวัดบึงกาฬจำกัดต.ท่าสะอาดอ.เซกาจ.บึงกาฬว่ากระทรวงเกษตรและสหกรณ์โดยสำนักงานการปฏิรูปที่ดินเพื่อเกษตรกรรมมีนโยบายเร่งรัดให้มีการหนังสืออนุญาต(ส.ป.ก. 4-01)ให้แก่เกษตรกรผู้มีสิทธิ์ที่จะได้รับการจัดสรรที่ดินจากรัฐรวมทั้งเป็นการอำนวยความสะดวกแก่เกษตรกรที่อยู่ในพื้นที่ห่างไกล
“ซึ่งในวันนี้มีความยินดีที่ได้มามอบหนังสืออนุญาตส.ป.ก. 4-01ให้แก่เกษตรกรอำเภอเซกาจำนวน150ราย178แปลงเนื้อที่1,010-0-77ไร่เป็นทั้งแปลงเกษตรกรรมและแปลงชุมชนเมื่อเกษตรกรได้รับการอนุญาตให้เข้าทำประโยชน์ในเขตปฏิรูปที่ดินแล้วจะทำให้เกษตรกรได้รับโอกาสและความเสมอภาคทางสังคมได้มีที่ทำกินอย่างถูกต้องตามกฎหมายในการประกอบอาชีพเกษตรกรรมยังสามารถเข้าถึงแหล่งเงินทุนในการประกอบอาชีพพร้อมทั้งปัจจัยการผลิต”ร้อยเอกธรรมนัสกล่าว
พันจ่าเอกประเสริฐมาลัยรองเลขาธิการสำนักงานการปฏิรูปที่ดินเพื่อเกษตรกรรมกล่าวเพิ่มเติมว่าจังหวัดบึงกาฬนั้นมีพื้นที่ประกาศพระราชกฤษฎีกาให้เป็นเขตปฏิรูปที่ดินทั้งสิ้นจำนวน8อำเภอ52ตำบลมีพื้นที่ดำเนินการแล้วจำนวน1,277,306ไร่พื้นที่กันออกจำนวน176,673ไร่มอบหนังสืออนุญาตให้เข้าทำประโยชน์ไปแล้วจำนวน77,452ราย91,081แปลงเนื้อที่1,094,441ไร่คงเหลือพื้นที่ดำเนินการประมาณ500ไร่ในปีงบประมาณพ.ศ. 2563ที่ผ่านมาสำนักงานการปฏิรูปที่ดินจังหวัดบึงกาฬได้ดำเนินการจัดที่ดินให้แก่เกษตรกรจำนวน2,439ราย2,701แปลงเนื้อที่ประมาณ28,214.37ไร่ซึ่งแล้วเสร็จเป็นไปตามแผนงานที่กำหนดไว้
วันเสาร์ที่ 3 ตุลาคม 2563
มท.1 พร้อมคณะลงพื้นที่ติดตามความคืบหน้าโครงการพัฒนาสระบ่อดินขาว อ.ตาคลี จ.นครสวรรค์
มท.1 พร้อมคณะลงพื้นที่ติดตามความคืบหน้าโครงการพัฒนาสระบ่อดินขาว อ.ตาคลี จ.นครสวรรค์
วันนี้ (3 ตุลาคม 2563) เวลา 10.00 น. ณ สำนักสงฆ์ถ้ำมุนี หมู่ที่ 8 บ้านเขาวง ตำบลช่องแค อำเภอตาคลี จังหวัดนครสวรรค์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย พลตำรวจโทณัฐพิชย์ สนิทวงศ์ ณ อยุธยา ผู้ช่วยรัฐมนตรีประจำกระทรวงมหาดไทยคณะทำงานรัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย และคณะผู้บริหารของกระทรวงมหาดไทยลงพื้นที่ตรวจติดตามโครงการพัฒนาสระบ่อดินขาว โดยมี นายสิริรัฐ ชุมอุปการ ผู้ว่าราชการจังหวัดนครสวรรค์ นายชัยโรจน์ มุ่งธัญญา ผู้ช่วยผู้อำนวยการทรัพย์สินส่วนพระมหากษัตริย์ พ.อ.นภัทร ศรีธนโชต รองเสธ.มท.31 ผู้แทน กองทัพภาคที่ 3 ผู้แทนจากกรมทรัพยากรน้ำบาดาล ผู้แทนจากสถาบันสารสนเทศทรัพยากรน้ำ และนายสมเกียรติ คงทิม นายกองค์การบริหารส่วนตำบลพรหมนิมิต และเจ้าหน้าที่ผู้เกี่ยวข้องในพื้นที่ให้การต้อนรับ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ในวันนี้มาติดตามความคืบหน้าของโครงการพัฒนาสระบ่อดินขาว ซึ่งเป็นพื้นที่ของสำนักงานทรัพย์สินส่วนพระมหากษัตริย์ เนื้อที่ 766 ไร่ เป็นโครงการที่จะช่วยเหลือพี่น้องเกษตรกรให้มีแหล่งน้ำในการทำการเกษตรตลอดปี เนื่องจากสภาพปัญหาในพื้นที่ปัจจุบันแห้งขอด จากการขยายเขตเส้นทางรถไฟ ทำให้น้ำที่ไหลลงมาจากเทือกเขาวง ไม่สามารถไหลลงบ่อดินขาวได้ ซึ่งหน่วยงานทุกหน่วยงานได้ร่วมกันในการพัฒนาสระบ่อดินขาว ทั้งในเรื่องของการสร้างฝายชะลอน้ำ การทำท่ออุโมงค์ลอดเส้นทางรถไฟ บ่อหน่วงน้ำ การทำแปลงเกษตร และการที่จะพัฒนาอาชีพให้กับประชาชนโดยนำเกษตรทฤษฎีใหม่เข้ามาใช้ในระยะต่อไป ในขณะนี้งานโครงสร้างดำเนินการไปได้ดี โดยคาดว่าจะดำเนินการเเล้วเสร็จ ภายในวันที่ 10 ตุลาคม 2563 ต้องขอขอบคุณทุกฝ่ายและพร้อมที่จะสนับสนุนหากมีข้อขัดข้องใด
นายสิริรัฐ ชุมอุปการ ผู้ว่าราชการจังหวัดนครสวรรค์ กล่าวโดยสรุปว่า สระบ่อดินขาวเป็นแหล่งน้ำที่สำคัญของชุมชนแห่งนี้ ซึ่งเมื่อวันที่ 14 กันยายน 2563 ทางกระทรวงมหาดไทยได้ลงพื้นที่มาติดตามและให้คำเเนะนำในการแก้ไขปัญหาอุปสรรคเเล้ว ซึ่งทางจังหวัดนครสวรรค์ร่วมกับองค์กรปกครองส่วนท้องถิ่นได้ดำเนินการตามข้อเเนะนำแล้ว พร้อมทั้งได้ประชุมร่วมกับหน่วยงานที่เกี่ยวข้องที่เพื่อติดตามรายละเอียด ขณะนี้มีการดำเนินการไปเเล้วคิดเป็น ร้อยละ 90 ของงานทั้งหมด คาดว่าเเผนงานทั้งหมดจะเสร็จสิ้นภายใน 10 ตุลาคม 63 ซึ่งได้รับข้อเเนะนำว่าควรมีคณะกรรมการ ที่ทำหน้าที่ดูเเลบ่อดินขาว เพื่อให้สามารถดูแลพื้นที่เเละบริหารจัดการพื้นที่โครงการได้อย่างต่อเนื่อง ซึ่งจะต้องบริหารจัดการเเก้ไขปัญหาน้ำท่วม การบริโภค-อุปโภค การทำคลองไส้ไก่ ที่เป็นเเผนในระยะกลาง เป็นต้น
จากนั้น พลเอก อนุพงษ์ เผ่าจินดาและคณะ ได้เดินทางตรวจติดตามพื้นที่ฝายชะลอน้ำบริเวณเขาวง บ่อหน่วงน้ำ แนวส่งน้ำและตำแหน่งท่อลอดทางรถไฟ และบริเวณสระบ่อดินขาวและชุมชนโดยรอบ
.
เวลา 12.45 น. ณ ห้องประชุมองค์การบริหารส่วนตำบลพรหมนิมิต พลเอก อนุพงษ์ เผ่าจินดา เป็นประธานการประชุมติดตามการดำเนินการตามแผนพัฒนาสระบ่อดินขาวร่วมกับหน่วยงานที่เกี่ยวข้องเพื่อติดตามปัญหา อุปสรรค และหาแนวทางแก้ไขร่วมกัน
.
วันเสาร์ที่ 3 ตุลาคม 2563
'จับกัง1' ห่วงแรงงานไทยกลับจากเก็บผลไม้ป่าที่ฟินแลนด์และสวีเดน สั่งด่านดูแลใกล้ชิด
รมว.แรงงาน เผย นายกรัฐมนตรี ให้ความสำคัญกับการจัดส่งแรงงานไทยไปทำงานในต่างประเทศ ชื่นชมแรงงานไทยมีทักษะฝีมือเป็นที่ยอมรับของนายจ้างต่างชาติ กำชับเจ้าหน้าที่ด่านตรวจคนหางานสุวรรณภูมิดูแลแรงงานไทยกลับจากเก็บผลไม้ป่าที่ฟินแลนด์และสวีเดนอย่างใกล้ชิด
วันที่ 3 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา ได้ให้ความสำคัญกับการจัดส่งแรงงานไทยไปทำงานในต่างประเทศ โดยจะจัดส่งไปอย่างมีเกียรติ มีศักดิ์ศรี ซึ่งขณะนี้ มีหลายประเทศแสดงความสนใจแรงงานไทย เนื่องจากแรงงานไทย มีวินัยในการทำงานและมีทักษะฝีมือดี และประเทศไทยมีมาตรการต่างๆ ที่สามารถควบคุมการแพร่ระบาดของเชื้อโควิด – 19 ได้ ทั้งนี้ ในการส่งแรงงานไทยไปทำงานต่างประเทศนั้น จะดำเนินการโดยยึดหลักความปลอดภัยของแรงงานไทยเป็นสำคัญ
นายสุชาติ กล่าวต่อว่า ในวันนี้มีแรงงานไทยเดินทางกลับจากประเทศฟินแลนด์และสวีเดนจำนวน 2 กลุ่ม กลุ่มแรกเดินทางมาถึงท่าอากาศยานสุวรรณภูมิเวลา 06.50 น. จำนวน 323 คน จากทั้งหมดจำนวน 324 คน ป่วย 1 คน เจ้าหน้าที่นำส่งโรงพยาบาลคู่ปฏิบัติการของสนามบิน ซึ่งการปฏิบัติงานเป็นไปด้วยความเรียบร้อย
และกลุ่มที่ 2 เดินทางมาจากประเทศสวีเดนถึงเวลา 14.10 น. จำนวน 264 คน เป็นแรงงานไทย 263 คน ต่างชาติ 1 คน รวมทั้งสองกลุ่มจำนวนทั้งสิ้น 588 คน ซึ่งแรงงานเหล่านี้ได้เดินทางไปทำงานเก็บผลไม้ป่าที่ประเทศฟินแลนด์และสวีเดน เมื่อวันที่ 29 กรกฎาคมที่ผ่านมา โดยได้รับค่าจ้างเดือนละประมาณ 70,000 บาทต่อเดือน ทั้งนี้ แรงงานไทยทุกคนเมื่อเดินทางถึงประเทศไทยแล้วจะต้องเข้าสู่ขั้นตอนการกักตัว 14 วันตามสถานที่เฝ้าระวังที่รัฐจัดให้ ต่อไป
“ท่านนายกฯ ได้ให้ความสำคัญกับการจัดส่งแรงงานไทยไปทำงานในต่างประเทศและชื่นชมแรงงานไทยทุกคนที่มีทักษะฝีมือจนเป็นที่ยอมรับของนายจ้างต่างชาติ และไทยเป็นประเทศที่ควบคุมการแพร่ระบาดของโควิด – 19 ได้ ในวันนี้ผมได้กำชับให้เจ้าหน้าที่ด่านตรวจคนหางานสุวรรณภูมิ กรมการจัดหางาน ดูแลแรงงานไทยทุกคนที่เดินทางกลับจากเก็บผลไม้ป่าที่ฟินแลนด์และสวีเดน เพราะพวกเขาเหล่านี้ถือว่าเป็นคนไทยที่เสียสละไปทำงานในต่างแดนและส่งรายได้กลับมาเลี้ยงดูครอบครัว รวมทั้งเป็นการนำรายได้เข้าประเทศอีกทางหนึ่งด้วย” นายสุชาติ กล่าวในท้ายสุด
วันเสาร์ที่ 3 ตุลาคม 2563
จับกัง 1 ห่วงเหตุไฟไหม้โรงงานเฟอร์นิเจอร์ จ.ระยอง สั่งกสร. ดูแลลูกจ้างใกล้ชิด
รัฐมนตรีว่าการกระทรวงแรงงาน ห่วงเหตุเพลิงไหม้โรงงานเฟอร์นิเจอร์ จังหวัดระยอง สั่งกรมสวัสดิการและคุ้มครองแรงงานเร่งสอบข้อเท็จจริงพร้อมประสานหน่วยงานในสังกัดกระทรวงแรงงานดูแลสิทธิประโยชน์ตามกฎหมายอย่างใกล้ชิด
รัฐมนตรีว่าการกระทรวงแรงงาน ห่วงเหตุเพลิงไหม้โรงงานเฟอร์นิเจอร์ จังหวัดระยอง สั่งกรมสวัสดิการและคุ้มครองแรงงานเร่งสอบข้อเท็จจริงพร้อมประสานหน่วยงานในสังกัดกระทรวงแรงงานดูแลสิทธิประโยชน์ตามกฎหมายอย่างใกล้ชิด
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีเหตุเพลิงไหม้บริษัท โฮมแม็กซ์ โฮลดิ้ง จำกัด ซึ่งเป็นโรงงานผลิตเฟอร์นิเจอร์ ตั้งอยู่ที่นิคมอุตสาหกรรมอมตะซิตี้ จังหวัดระยองว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยในเรื่องดังกล่าวจึงได้สั่งการให้ กสร.เร่งตรวจสอบข้อเท็จจริงและดูแลเรื่องสิทธิตามกฎหมายให้กับลูกจ้าง ซึ่งจากการลงพื้นที่ตรวจสอบเบื้องต้นทราบว่า โรงงานดังกล่าว ประกอบกิจการผลิตเฟอร์นิเจอร์ไม้ มีลูกจ้างรวม 133 คน และพบว่าเพลิงได้ไหม้อาคารผลิตและเครื่องจักรเสียหายทั้งหมด คาดว่าจะเปิดดำเนินการได้อีกครั้งประมาณอีก 6 เดือน ทั้งนี้พนักงานตรวจความปลอดภัยสำนักงานสวัสดิการและคุ้มครองแรงงานจังหวัดระยอง ได้มีหนังสือให้นายจ้างมาพบพร้อมนำส่งเอกสารหลักฐาน ที่เกี่ยวข้อง เพื่อตรวจสอบข้อเท็จจริงว่านายจ้างได้ปฏิบัติตามกฎหมายความปลอดภัยหรือไม่และหาสาเหตุในการเกิดเพลิงไหม้ในครั้งนี้ในวันจันทร์ที่ 5 ตุลาคม 2563
นายอภิญญา กล่าวต่อว่า สำหรับการช่วยเหลือลูกจ้างนั้น พนักงานตรวจแรงงาน สำนักงานสวัสดิการและคุ้มครองแรงงานจังหวัดระยองจะได้ชี้แจงสิทธิประโยชน์ของลูกจ้างอันพึงได้รับตามพระราชบัญญัติคุ้มครองแรงงาน พ.ศ.2541 ให้กับนายจ้างและลูกจ้างทราบ รวมทั้งได้ประสานกับหน่วยงานกระทรวงแรงงานจังหวัดระยองในการให้ความช่วยเหลือเยียวยาลูกจ้างตามกฎหมายต่อไป
วันเสาร์ที่ 3 ตุลาคม 2563
ผู้ถือบัตร APEC Card ที่จะสามารถเดินทางเข้ามาในประเทศไทยได้ คือกลุ่มใด ??
ผู้ถือบัตร APEC Card ที่เข้ามาในประเทศไทยได้ คือกลุ่มใด ??
Q : ผู้ถือบัตร APEC Card ที่จะสามารถเดินทางเข้ามาในประเทศไทยได้ คือกลุ่มใด ??
A : เป็นนักธุรกิจที่มีการคัดกรองและได้รับการยอมรับจากประเทศทาง APEC 18 ประเทศต้นทาง และเกี่ยวข้องกับการขับเคลื่อนเศรษฐกิจ
วันอาทิตย์ที่ 4 ตุลาคม 2563
รมว.แรงงาน สั่งการ กรมการจัดหางานตรวจสอบ “ไทยมีงานทำ” พร้อมประสานบริษัทแก้ไขข้อมูลให้ถูกต้อง
นายสุชาติ ชมกลิ่น รมว.แรงงาน แจง กรณีพบตำแหน่งงานมีอัตราเงินเดือนสูงเกินจริงทาง www.ไทยมีงานทำ.com มอบหมายกกจ.ตรวจสอบข้อเท็จจริง เบื้องต้น พบ 3 บริษัทมีการบันทึกข้อมูลผิดพลาด ได้ประสานให้แก้ไขอัตราเงินเดือนให้ถูกต้อง ล่าสุดมีการดำเนินการแล้ว
ด้านนายสุชาติ พรชัยวิเศษกุล อธิบดีกรมการจัดหางาน รับข้อสั่งการ กำชับให้สำนักงานจัดหางานจังหวัดทุกจังหวัดและสำนักงานจัดหางานกรุงเทพมหานครพื้นที่ 1-10 ทำการตรวจสอบข้อมูลนายจ้าง ตำแหน่งงานและอัตราค่าจ้าง ของสถานประกอบการที่อยู่ในพื้นที่ หากพบว่ามีข้อมูล ที่ไม่ถูกต้อง ให้แจ้งนายจ้างสถานประกอบการ แก้ไขให้ถูกต้อง
ทั้งนี้ หากผู้สมัครงานมีข้อสงสัยเกี่ยวกับตำแหน่งงาน หรืออัตราค่าจ้างว่าคลาดเคลื่อนจากความเป็นจริง สามารถแจ้งที่หน้าเว็บไซต์ ไทยมีงานทำ หน้าหลักในส่วนแจ้งปัญหาการใช้งาน หรือที่สายด่วนกระทรวงแรงงาน โทร.1506 กด 2 กรมการจัดหางาน
วันอาทิตย์ที่ 4 ตุลาคม 2563
อนุทิน ย้ำ ระบบบริการสธ.พร้อม รองรับการเปิดรับนักท่องเที่ยว
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุข เตรียมความพร้อมระบบบริการ ทั้งสถานบริการ เครื่องมือ ยา บุคลากร อสม. พร้อมดูแลหากเปิดรับนักท่องเที่ยวเข้าประเทศ เพื่อให้ประชาชนสามารถประกอบอาชีพ กลับมาใช้ชีวิตเป็นปกติมากที่สุด
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุข เตรียมความพร้อมระบบบริการ ทั้งสถานบริการ เครื่องมือ ยา บุคลากร อสม. พร้อมดูแลหากเปิดรับนักท่องเที่ยวเข้าประเทศ เพื่อให้ประชาชนสามารถประกอบอาชีพ กลับมาใช้ชีวิตเป็นปกติมากที่สุดในแบบ new normal
วันนี้ (4 ตุลาคม 2563) ที่ ศูนย์แพทย์ชุมชน โรงพยาบาลบุรีรัมย์ สาขา 3 จังหวัดบุรีรัมย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการเตรียมความพร้อมรับนักท่องเที่ยว ว่า การอนุมัติให้มีการผ่อนใช้มาตรการไปจนถึงการเปิดประเทศ จะต้องเป็นการอนุมัติโดย ศบค. ที่นายกรัฐมนตรีเป็นประธาน ในส่วนของกระทรวงสาธารณสุข จะเป็นผู้สนับสนุนข้อมูลความรู้ ในการตัดสินใจเชิงนโยบาย และเตรียมความพร้อมระบบบริการด้านการแพทย์และสาธารณสุข เพื่อให้ประชาชนสามารถประกอบอาชีพ กลับมาใช้ชีวิตเป็นปกติได้มากที่สุดในแบบ New normal
ประเทศไทยได้เพิ่มความเข้มข้นมาตรการเฝ้าระวังป้องกันควบคุมโรค บูรณาการทำงานทุกภาคส่วนทั้ง ฝ่ายความมั่นคง ปกครอง สาธารณสุข ท้องถิ่น กำนัน ผู้ใหญ่บ้าน อาสาสมัครสาธารณสุขประจำหมู่บ้าน (อสม.) และขอความร่วมมือจากประชาชน สวมหน้ากากผ้า หน้ากากอนามัย เมื่ออยู่ในที่สาธารณะ หมั่นล้างมือ และเว้นระยะห่างระหว่างกันให้มากที่สุด สิ่งสำคัญที่สุดคือ การ์ดอย่าตก ออกจากบ้านต้องมีหน้ากากอนามัย แอลกอฮอล์ล้างมือติดตัวไว้ เพียงแค่นี้ก็จะทำให้เราปลอดภัย
“สำหรับการเปิดรับนักท่องเที่ยวนั้น ขึ้นอยู่กับความพร้อมของแต่ละจังหวัด เพราะหลักการให้บริการสาธารณสุข เรามีมาตรฐานเดียวกันทั่วประเทศ โรงพยาบาลที่เป็นหลักดูแลเรื่องโควิดในแต่ละจังหวัดมีความพร้อมอยู่แล้ว ทั้งเรื่องยา เวชภัณฑ์ ชุด PPE แพทย์ พยาบาล บุคลากร และอสม. รวมทั้งระบบการเฝ้าระวัง ป้องกันควบคุมโรค กระทรวงสาธารณสุขพร้อมสนับสนุน ถ้า ศบค. จะเปิดรับนักท่องเที่ยว ” นายอนุทิน กล่าว
************************************** 4 ตุลาคม 2563
วันอาทิตย์ที่ 4 ตุลาคม 2563
รพ.ด่านมะขามเตี้ย คว้ารางวัลศูนย์ราชการสะดวก ระดับเลิศ
โรงพยาบาลด่านมะขามเตี้ย จ.กาญจนบุรี คว้ารางวัลเป็นเลิศระดับประเทศ ปี 2563 มาตรฐานการให้บริการของศูนย์ราชการสะดวก (GECC) ทั่วประเทศมีเพียง 5 หน่วยงาน
โรงพยาบาลด่านมะขามเตี้ย จ.กาญจนบุรี คว้ารางวัลเป็นเลิศระดับประเทศ ปี 2563 มาตรฐานการให้บริการของศูนย์ราชการสะดวก (GECC) ทั่วประเทศมีเพียง 5 หน่วยงาน
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ขอแสดงความชื่นชมโรงพยาบาลด่านมะขามเตี้ย จ.กาญจนบุรี ที่ได้รับโล่รางวัลและตรารับรองมาตรฐานการให้บริการของศูนย์ราชการสะดวก (GECC) ในระดับเป็นเลิศ ประจำปี พ.ศ. 2563 ของสำนักงานปลัดสำนักนายกรัฐมนตรี ซึ่งทั่วประเทศมีเพียง 5 หน่วยงานที่ผ่านการประเมินระดับเป็นเลิศ มาตรฐานบริการประชาชนที่มุ่งเน้นการอำนวยความสะดวก ซึ่งโรงพยาบาลด่านมะขามเตี้ย พัฒนาบริการโรงพยาบาลทั้งด้านกายภาพและบริการได้ดี มีความสะอาด สวยงาม นำเทคโนโลยีมาใช้เพื่อมอบบริการที่ดีแก่ประชาชน เปิดให้บริการตลอด 24 ชม. ลดความแออัด ระยะเวลารอคอย ประชาชนได้รับความสะดวก รวดเร็ว เข้าถึงบริการง่าย พึงพอใจในการรับบริการ
นายแพทย์ประวัติ กิจธรรมกูลนิจ ผู้อำนวยการโรงพยาบาลด่านมะขามเตี้ย กล่าวว่า โรงพยาบาลด่านมะขามเตี้ย ได้พัฒนาเป็นสมาร์ท ฮอสปิทัล (Smart Hospital) ปรับระบบบริการให้เหมาะสมกับบริบทของพื้นที่ จัดรูปแบบการให้บริการใหม่ นำเทคโนโลยีระบบดิจิทัลมาใช้ ผู้รับบริการทั้งผู้ป่วยใหม่และผู้ป่วยเก่า สามารถใช้บัตรประชาชนยื่นลงทะเบียนผ่านตู้ KIOS ใช้แอปพลิเคชัน MOPH Connect ให้บริการประชาชนแบบออนไลน์ สามารถจองคิวตรวจล่วงหน้า มีระบบการแจ้งเตือนผู้ป่วยที่นัดและติดตามผู้ป่วยที่ขาดนัด ปรับระบบบริการที่แผนกผู้ป่วยนอก ลดระยะเวลารอคอย มีการออกแบบและวางระบบเพื่อรองรับผู้พิการและผู้ที่ใช้รถเข็นทุกชนิด ให้บริการทุกจุดแบบ One stop service พร้อมทั้งปรับปรุงสภาพแวดล้อมให้สวยงาม ทันสมัย ผู้รับบริการได้รับความสะดวกสบายมีการสำรวจความต้องการ/ การประเมินความพึงพอใจของผู้รับบริการหลากหลายช่องทาง นำผลมาวิเคราะห์และนำไปปรับใช้ในการออกแบบระบบการให้บริการ รวมทั้งเพิ่มบริการข้อมูลข่าวสารและรับเรื่องราวร้องทุกข์ ผ่านช่องทางออนไลน์ เว็บไซต์ของโรงพยาบาล
นอกจากนี้ ได้ขยายเวลาบริการเป็น 07.00 น.- 17.00 น. ไม่พักเที่ยง โดยวิเคราะห์ประเมินความต้องการด้านกําลังคนและจัดสรรให้เหมาะสม และดูแลสร้างแรงจูงใจบุคลากรในการทำงาน จัดสถานที่ทำงานให้น่าอยู่ จัดอบรมเจ้าหน้าที่อย่างต่อเนื่อง ร่วมกันทบทวนระบบงานเพื่อออกแบบ งานใหม่/สร้างนวัตกรรมในการให้บริการ เพื่อให้การบริการเป็นไปอย่างรวดเร็ว จัดทําคู่มือการปฏิบัติงานสําหรับเจ้าหน้าที่ รวมทั้งมีแผนกรณีที่เกิด ภาวะฉุกเฉินหรือภัยพิบัติ โดยเตรียมทรัพยากรที่สำคัญ เช่น สถานที่ให้บริการสำรอง บุคลากร ข้อมูลสารสนเทศ คู่ค้าหรือผู้มีส่วนได้ส่วนเสีย วัสดุอุปกรณ์ เป็นต้น เพื่อให้บริการที่ต่อเนื่อง ไม่หยุดชะงัก
ทั้งนี้ ศูนย์ราชการสะดวกที่ผ่านการตรวจประเมินและให้การรับรองมาตรฐานศูนย์ราชการสะดวก (GECC) ปี 2563 มีทั้งสิ้น 455 ศูนย์ โดยได้รับการรับรองระดับเป็นเลิศ 5 ศูนย์ ระดับก้าวหน้า 95 ศูนย์ และระดับพื้นฐาน 355 ศูนย์
************************************** 4 ตุลาคม 2563
วันอาทิตย์ที่ 4 ตุลาคม 2563
'รัฐมนตรี สุชาติ' สั่ง กกจ.ตรวจสอบและให้ประสานบริษัท แก้ไขข้อมูลบนเว็บไซต์ไทยมีงานทำ หลังพบความคลาดเคลื่อน
รมว.แรงงานสั่งการให้ กรมการจัดหางาน ตรวจสอบแก้ไขข้อมูลการเผยแพร่ตำแหน่งงานและอัตราค่าจ้างที่สูงเกินความเป็นจริง ล่าสุดกรมการจัดหางานตรวจสอบพบ การบันทึกข้อมูลคลาดเคลื่อนเกิดจาก บริษัทมีการพิมพ์ตัวเลขผิดพลาด และประสานบริษัทแก้ไขข้อมูลให้ถูกต้องแล้ว
เมื่อวันที่ 4 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่ปรากฎข้อเท็จจริงจากสื่อออนไลน์มีการเผยแพร่การลงข้อมูลรับสมัครงานในแพลตฟอร์มไทยมีงานทำ.com ซึ่งมีตำแหน่งงานและอัตราค่าจ้างที่สูงกว่าความเป็นจริงนั้น ล่าสุดในเรื่องนี้ ได้สั่งการให้กรมการจัดหางาน (กกจ.) ตรวจสอบข้อเท็จจริงแล้ว พบว่ามีการบันทึกข้อมูลที่คลาดเคลื่อนจากความเป็นจริง จำนวน 3 บริษัท ได้ประสานกับทางนายจ้างพบว่าเกิดจากการบันทึกข้อมูลที่ผิดพลาดโดยได้สั่งการให้แก้ไขข้อมูลให้ถูกต้องแล้ว
นายสุชาติ กล่าวต่อว่า ยังได้สั่งการให้จัดหางานจังหวัดทุกจังหวัด และผู้อำนวยการสำนักงานจัดหางานกรุงเทพมหานครพื้นที่ 1-10 ทำการตรวจสอบข้อมูลนายจ้าง ตำแหน่งงานและอัตราค่าจ้าง ของสถานประกอบการที่อยู่ในพื้นที่ หากพบว่ามีข้อมูล ที่ไม่ถูกต้อง ให้รีบดำเนินการแจ้งนายจ้างสถานประกอบการ แก้ไขให้ถูกต้องต่อไป
“สำหรับแพลตฟอร์มไทยมีงานทำ กระทรวงแรงงาน โดยกรมการจัดหางานจัดทำขึ้นเพื่อรวบรวมข้อมูบการจ้างงานและหลักสูตรฝึกอบรมให้บริการแก่ประชาชนทั่วไปสามารถเข้ามาค้นหาข้อมูลตำแหน่งงานที่เปิดรับสมัคร เพื่อสามารถจับคู่ตำแหน่งตามพื้นที่หรือภูมิลำเนา และการจับคู่ (Matching)ตำแหน่งงานจากความรู้ ความสามารถ ประสบการณ์ทำงานหรือทักษะฝีมือของผู้สมัครงาน ซึ่งผู้สนใจสามารถเข้าไปดูรายละเอียดตำแหน่งงานว่างได้ที่แพลตฟอร์มไทยมีงานทำ.com ” นายสุชาติ กล่าวในท้ายสุด
วันอาทิตย์ที่ 4 ตุลาคม 2563
อนุทิน เปิดหน่วยไตเทียมชัยบุรี เพิ่มการเข้าถึงบริการล้างไต ลดระยะเวลารอคอย ลดค่าใช้จ่าย
รองนายกรัฐมนตรีและรัฐมนตรีว่าการกระทรวงสาธารณสุข เปิดหน่วยไตเทียมให้บริการผู้ป่วยโรคไตวายเรื้อรังพื้นที่จังหวัดบุรีรัมย์และใกล้เคียง เพิ่มการเข้าถึงบริการผู้ป่วยไตวายระยะสุดท้าย ลดความระยะเวลารอคอย ใกล้บ้าน ใกล้ใจ ลดภาระค่าใช้จ่าย
รองนายกรัฐมนตรีและรัฐมนตรีว่าการกระทรวงสาธารณสุข เปิดหน่วยไตเทียมให้บริการผู้ป่วยโรคไตวายเรื้อรังพื้นที่จังหวัดบุรีรัมย์และใกล้เคียง เพิ่มการเข้าถึงบริการผู้ป่วยไตวายระยะสุดท้าย ลดความระยะเวลารอคอย ใกล้บ้าน ใกล้ใจ ลดภาระค่าใช้จ่าย ประชาชนมีคุณภาพชีวิตที่ดีขึ้น
วันนี้ (4 ตุลาคม 2563) ที่ ศูนย์แพทย์ชุมชน โรงพยาบาลบุรีรัมย์ สาขา 3 จังหวัดบุรีรัมย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข นายแพทย์พงศ์เกษม ไข่มุกด์ ผู้ตรวจราชการสาธารณสุขเขตสุขภาพที่ 9 เปิด“หน่วยไตเทียมชัยบุรี โดยมีนายธัชกร หัตถาธยากูล ผู้ว่าราชการจังหวัดบุรีรัมย์ นายแพทย์ภูวดล กิตติวัฒนาสาร ผู้อำนวยการโรงพยาบาลบุรีรัมย์ ให้การต้อนรับ
นายอนุทินกล่าวว่า ปัจจุบันสถานการณ์ผู้ป่วยโรคไตเรื้อรังในประเทศไทยมีแนวโน้มเพิ่มสูงขึ้น มีผู้ป่วยโรคไตวายเรื้อรังทั่วประเทศประมาณ 8 ล้านคน เป็นผู้ป่วยระยะสุดท้าย 2 แสนคน นับเป็นปัญหาสาธารณสุขที่สำคัญของโลกและประเทศไทย สาเหตุมาจากโรคไม่ติดต่อเรื้อรัง โดยเฉพาะโรคเบาหวาน โรคความดันโลหิตสูง ผู้ป่วยที่ไม่ปฏิบัติตนตามแผนการรักษาจะส่งผลการเสื่อมของไตทำให้เข้าสู่ภาวะไตวายที่มีความรุนแรงมากจนถึงขั้นไตวายระยะสุดท้าย และเข้าสู่กระบวนการฟอกไต ต้องได้รับการบำบัดทดแทนไตด้วยการล้างไต ซึ่งมีค่าใช้จ่ายในการรักษาพยาบาลสูงเฉลี่ยประมาณ 240,000 บาท ต่อคนต่อปี ส่งผลกระทบต่อภาระค่ารักษาพยาบาลทั้งส่วนของโรงพยาบาล ผู้ป่วย และครอบครัว
นายอนุทินกล่าวต่อว่า ข้อมูลจาก Health Data Center กระทรวงสาธารณสุข ในปี พ.ศ. 2563 เขตสุขภาพที่ 9 มีผู้ป่วยไตวายเรื้อรังจำนวน 89,326 คน ในจังหวัดบุรีรัมย์มีจำนวน 36,326 คน เป็นผู้ป่วยไตวายระยะสุดท้าย 2,030 คน ในจำนวนนี้ได้รับบริการฟอกเลือดด้วยเครื่องไตเทียมจำนวน 801 คน คิดเป็น 104,130 รอบ มีหน่วยให้บริการบำบัดทดแทนไตเทียมด้วยเครื่องไตเทียมทั้งโรงพยาบาลรัฐและเอกชนจำนวน 3 แห่ง มีเครื่องจำนวน 72 เครื่อง ซึ่งไม่เพียงพอต่อการให้บริการ บางรายต้องไปรักษาที่โรงพยาบาลจังหวัดข้างเคีย ทำให้เสียเวลาและเสียค่าใช้จ่ายเพิ่มขึ้น บางรายตัดสินใจไม่รับการบำบัดทำให้สูญเสียโอกาส คุณภาพชีวิตลดลง เขตสุขภาพที่ 9 จึงได้ร่วมมือกับองค์กรปกครองท้องถิ่น แก้ปัญหาและความทุกข์ยากของผู้ป่วยในการเข้าถึงบริการ เพิ่มหน่วยบริการให้เพียงพอแก่ผู้ป่วย
หน่วยไตเทียมชัยบุรี ณ ศูนย์แพทย์ชุมชน โรงพยาบาลบุรีรัมย์ สาขา 3 ได้รับการสนับสนุนพื้นที่จากองค์การบริหารส่วนจังหวัดบุรีรัมย์ในการจัดตั้ง นับเป็นความร่วมมือขององค์การบริหารส่วนจังหวัดบุรีรัมย์ร่วมกับโรงพยาบาลบุรีรัมย์ โดยพัฒนาศักยภาพเครือข่ายบริการโรคไต ให้บริการบำบัดทดแทนไตด้วยเครื่องไตเทียม เป็นการเพิ่มศักยภาพและขยายงานบริการให้ผู้ป่วยไตวายระยะสุดท้ายได้รับบริการฟอกเลือดด้วยเครื่องไตเทียมที่มีคุณภาพมาตรฐาน เพียงพอต่อความต้องการและเข้าถึงบริการได้ง่าย เกิดประโยชน์สูงสุดต่อประชาชนในพื้นที่จังหวัดบุรีรัมย์และใกล้เคียงสามารถเข้าถึงบริการดูแลรักษา ลดระยะเวลาการรอคอย ใกล้บ้าน ใกล้ใจ ลดภาระค่าใช้จ่าย มีความพึงพอใจต่อระบบบริการ และมีคุณภาพชีวิตที่ดีขึ้น และยังช่วยลดความแออัดของโรงพยาบาลรัฐ
************************************** 4 ตุลาคม 2563
วันอาทิตย์ที่ 4 ตุลาคม 2563
กระทรวงการคลังจัดเก็บรายได้จริงในเดือน ส.ค. 63 สูงกว่าประมาณการเนื่องจากการขยายระยะเวลาการยื่นภาษีประจำปี
กระทรวงการคลังจัดเก็บรายได้จริงในเดือน ส.ค. 63 สูงกว่าประมาณการเนื่องจากการขยายระยะเวลาการยื่นภาษีประจำปี
นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าจากข้อสังเกตเรื่องการจัดเก็บภาษีของกรมสรรพากรที่สูงกว่าประมาณการในเดือนสิงหาคม2563โดยกรมสรรพากรจัดเก็บรายได้จำนวน232,369ล้านบาทสูงกว่าประมาณการ30,742ล้านบาทนั้นสาเหตุเนื่องจากการขยายระยะเวลาการยื่นแบบแสดงรายการภาษีเงินได้บุคคลธรรมดาและภาษีเงินได้นิติบุคคลที่ปกติจะสิ้นสุดในเดือนมี.ค. 63และเดือนพ.ค. 63ตามลำดับซึ่งกรมสรรพากรได้ขยายเวลาเป็นสิ้นสุดในเดือนส.ค. 63ตามมาตรการเพิ่มสภาพคล่องในมือประชาชนและผู้ประกอบการซึ่งทำให้ภาษีที่จัดเก็บได้กระจุกตัวในเดือนส.ค. 63โดยมีรายละเอียดดังนี้
1.การขยายระยะเวลาการยื่นแบบแสดงรายการภาษีเงินได้นิติบุคคลสำหรับรอบระยะเวลาบัญชี2562 (แบบภ.ง.ด. 50และแบบภ.ง.ด. 55)เฉพาะรายที่อยู่นอกตลาดหลักทรัพย์ฯที่ต้องยื่นภายในเดือนเมษายน2563ถึงเดือนส.ค. 63ขยายออกไปถึงวันที่ 31ส.ค. 63ทำให้จัดเก็บภาษีเงินได้นิติบุคคลในเดือนส.ค. 63ได้จำนวน131,649ล้านบาท สูงกว่าประมาณการ42,335ล้านบาท
2.การขยายระยะเวลาการยื่นแบบแสดงรายการภาษีเงินได้บุคคลธรรมดาปีภาษี2562 (แบบภ.ง.ด. 90และแบบภ.ง.ด. 91)จากสิ้นสุดภายในวันที่31มี.ค. 63เป็นวันที่31ส.ค. 63ทำให้จัดเก็บภาษีเงินได้บุคคลธรรมดาในเดือนส.ค. 63ได้จำนวน30,822ล้านบาท สูงกว่าประมาณการ5,827ล้านบาท
.......................................
กลุ่มประชาสัมพันธ์และเผยแพร่สำนักโฆษก
วันอาทิตย์ที่ 4 ตุลาคม 2563
รัฐบาล เชิญชวนร้านค้าร่วมโครงการคนละครึ่ง เผย
รัฐบาล เชิญชวนร้านค้าร่วมโครงการคนละครึ่ง เผย "กรุงไทย"เตรียมลงพื้นที่ช่วยหาบแร่แผงลอย ลงทะเบียนง่ายขึ้น
เมื่อวันที่4ต.ค.น.ส.ไตรศุลีไตรสรณกุลรองโฆษกประจำสำนักนายกรัฐมนตรีเปิดเผยว่าการเปิดลงทะเบียนร้านค้าในโครงการคนละครึ่งเพื่อกระตุ้นเศรษฐกิจฐานรากลดภาระค่าใช้จ่ายประชาชนตั้งแต่วันที่1ต.ค.ที่ผ่านมาได้รับความสนใจจากร้านค้าจำนวนมากโดยข้อมูลการเปิดลงทะเบียนวันแรกผู้ประกอบการร้านค้าสนใจเข้าร่วมแล้วกว่า 162,316แสนร้านค้าแบ่งเป็นร้านค้าเดิมที่เคยเข้าร่วมมาตรการหรือโครงการของรัฐจำนวน113,488ร้านค้าและร้านค้าใหม่จำนวน48,828ร้านค้าทั้งนี้เป็นร้านค้าที่ผ่านการตรวจสอบข้อมูลแล้วจำนวน140,254ร้านค้าและขณะนี้มีร้านค้าทยอยลงทะเบียนเข้าร่วมโครงการอย่างต่อเนื่อง
น.ส.ไตรศุลีกล่าวว่าส่วนความกังวลเกี่ยวกับร้านค้าที่ไม่สามารถเข้าถึงระบบการลงทะเบียนผ่านเว็บไซต์คนละครึ่ง.comนั้นทางธนาคารกรุงไทยได้เตรียมเจ้าหน้าที่ลงพื้นที่ไปหาร้านค้าด้วยตัวเองโดยจะลงพื้นที่ตามชุมนุมตลาดเพื่อให้คำแนะนำพร้อมเชิญชวนลงทะเบียนเข้าร่วมโครงการโดยเฉพาะกลุ่มผู้สูงอายุและร้านค้าหาบแร่แผงลองให้ทุกร้านค้าที่มีความประสงค์ได้เข้าร่วมโครงการอย่างทั่วถึงโดยเป็นแนวทางการลดช่องว่างการเข้าถึงมาตรการช่วยเหลือของภาครัฐได้เป็นอย่างดี
นอกจากนี้ยังมีวิธีการลงทะเบียนอีกวิธีคือติดต่อสาขาธนาคารกรุงไทยหรือให้ร้านค้าการแจ้งความประสงค์ในการเข้าร่วมโครงการไปยังหน่วยงานท้องถิ่นเช่นเทศบาลอบต.ฯลฯโดยหน่วยงานท้องถิ่นจะรวบรวมความต้องการดังกล่าวเพื่อแจ้งธนาคารกรุงไทยให้ช่วยดำเนินการต่อไปดังนั้นจึงเชื่อว่าการเปิดลงทะเบียนร้านค้ามีความครอบคลุมทั่วถึงความต้องการ
น.ส.ไตรศุลีกล่าวว่าขอเชิญชวนร้านค้าทั่วประเทศเข้าร่วมโครงการคนครึ่งละครึ่งโดยเป็นมาตรการที่เน้นช่วยเหลือร้านค้าขนาดเล็กไม่ว่าจะเป็นกิจการประเภทร้านอาหารเครื่องดื่มร้านค้าทั่วไปและผู้ประกอบการรายย่อยโดยต้องไม่ได้จดทะเบียนในรูปแบบนิติบุคคลและไม่เป็นร้านสะดวกซื้อที่เป็นธุรกิจเฟรนไชส์ทั้งนี้รัฐบาลคาดหวังให้ผู้ค้าหาบแร่แผงลอยแม่ค้าพ่อค้าตามตลาดนัดร้านค้าขนาดเล็กได้เข้าร่วมโครงการนี้เพื่อบรรเทากระทบทางด้านเศรษฐกิจในช่วงโควิด-19
สำหรับการประชาชนทั่วไปโครงการคนละครึ่งจะเริ่มเปิดลงทะเบียนรับสิทธิ์ในวันที่16ต.ค.นี้ที่เว็บไซต์คนละครึ่ง.comตั้งแต่เวลา06.00น.-23.00น.จำนวน10ล้านคนเริ่มใช้จ่าย23ต.ค.-31ธ.ค.2563นี้
....................................
กลุ่มประชาสัมพันธ์และเผยแพร่ สำนักโฆษก
วันอาทิตย์ที่ 4 ตุลาคม 2563
ผู้ช่วยรัฐมนตรีประจำกระทรวงวัฒนธรรม เป็นประธานงานการประกาศขึ้นทะเบียนมรดกภาพยนตร์ของชาติ ประจำปี พ.ศ. ๒๕๖๓
นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานงานการประกาศขึ้นทะเบียนมรดกภาพยนตร์ของชาติ ประจำปี พ.ศ. ๒๕๖๓
วันที่ ๔ ตุลาคม ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานงานการประกาศขึ้นทะเบียนมรดกภาพยนตร์ของชาติ ประจำปี พ.ศ. ๒๕๖๓ เนื่องในวันอนุรักษ์ภาพยนตร์ไทย ครั้งที่ ๑๐ โดยมี นางปริศนา พงษ์ทัดศิริกุล ประธานคณะกรรมการบริหาร นางสาวชลิดา เอื้อบำรุงจิต ผู้อำนวยการหอภาพยนตร์ ตัวแทนบริษัทผู้สร้าง ผู้กำกับ นักแสดง และสื่อมวลชน เข้าร่วม ณ หอภาพยนตร์ (องค์การมหาชน) ศาลายา จ.นครปฐมโดยในปี พ.ศ.๒๕๖๓ มีภาพยนต์ที่ได้รับการขึ้นทะเบียนเป็นมรดกภาพยนต์ของชาติ จำนวน ๑๐ เรื่อง คือ
๑. VISIT OF SIAMESE BOY SCOUT TO JAPAN (2472)
๒. คำสั่งคำสาป (ฉบับฟิล์ม 16 มม. [2494], ฉบับฟิล์ม ๓๕ มม. (2497)
๓. [ภาพยนตร์บริการข่าวสารไทย] (2497)
๔. [เบื้องหลังหนังไทย เหนือเกล้า] (2510)
๕. อีแตน (2511)
วันอาทิตย์ที่ 4 ตุลาคม 2563
รมต.อนุชา นำชาวพิจิตรและนักท่องเที่ยวตักบาตรเทโวโรหณะพระสงฆ์ 350 รูป สืบทอดประเพณีอันดีงาม ส่งเสริมการท่องเที่ยว กระตุ้นเศรษฐกิจในชุมชน
รมต.อนุชา นำชาวพิจิตรและนักท่องเที่ยวตักบาตรเทโวโรหณะพระสงฆ์ 350 รูป สืบทอดประเพณีอันดีงาม ส่งเสริมการท่องเที่ยว กระตุ้นเศรษฐกิจในชุมชน
วันนี้(4ตุลาคม2563)เวลา08.00น.ณวัดเขาทรายต.เขาทรายอ.ทับคล้อจ.พิจิตรนายอนุชานาคาศัยรัฐมนตรีประจำสำนักนายกรัฐมนตรีเป็นประธานพิธีเปิดงานบุญประเพณีตักบาตรเทโวโรหณะพระสงฆ์350รูปโดยมีน.ส.ณัฐธ์ภัสส์ยงใจยุทธที่ปรึกษารัฐมนตรีประจำสำนักนายกรัฐมนตรีนายภูดิทอินสุวรรณ์สมาชิกสภาผู้แทนราษฎรจังหวัดพิจิตรเขต2
นายสุรชาติ ศรีบุศกรสมาชิกสภาผู้แทนราษฎรจังหวัดพิจิตรเขต3นายสิริรัฐชุมอุปการผู้ว่าราชการจังหวัดพิจิตรและพุทธศาสนิกชนเข้าร่วมเป็นจำนวนมาก
รัฐมนตรีประจำสำนักนายกรัฐมนตรีเผยรู้สึกปราบปลื้มที่เห็นประชาชนออกมาทำบุญร่วมกันเป็นจำนวนมากแสดงออกถึงความศรัทธาในพระพุทธศาสนาซึ่งเป็นศาสนาประจำชาติขอให้ร่วมกันทำนุบำรุงรักษาให้พุทธศาสนาเจริญก้าวหน้ายิ่งขึ้นไปสำหรับงานบุญประเพณีตักบาตรเทโวโรหณะวัดเขาทรายเป็นประเพณีที่ได้กระทำต่อเนื่องกันมาอย่างยาวนานกว่า60ปีจะจัดขึ้นในวันแรม2ค่ำเดือน11ของทุกปี
ถือได้ว่าเป็นมรดกประเพณีวัฒนธรรมอันทรงคุณค่าของจังหวัดพิจิตรเป็นการสืบทอดพระพุทธศาสนาให้คงอยู่และน้อมรำลึกถึงองค์พระสัมมาสัมพุทธเจ้าสะท้อนให้เห็นถึงประเพณีอันทรงคุณค่าที่ควรได้รับการสืบทอดให้คงอยู่สืบไปรวมถึงเป็นการส่งเสริมวัฒนธรรมประเพณีท้องถิ่นส่งเสริมการท่องเที่ยวภายในจังหวัดกระตุ้นการบริโภคสร้างรายได้และกระตุ้นเศรษฐกิจให้กับชุมชนโดยหวังให้การจัดงานครั้งนี้เกิดประโยชน์กับผู้ประกอบการและประชาชนชาวจังหวัดพิจิตรขอให้นักท่องเที่ยวที่ได้มาท่องเที่ยวในงานประเพณีฯในครั้งนี้ได้รับประสบการณ์ที่ดีนำไปเผยแพร่บอกต่อๆกันไปและกลับมาเยี่ยมเยือนจังหวัดพิจิตรอีกครั้งพร้อมกับขอให้ท้องถิ่นต่างๆส่งเสริมการท่องเที่ยวในลักษณะพุทธศาสนามากยิ่งขึ้นต่อไป
โอกาสนี้รัฐมนตรีประจำสำนักนายกรัฐมนตรีได้ร่วมตักบาตรเทโวโรหณะพระสงฆ์จำนวน350รูปและเยี่ยมชมสินค้าOTOPของชุมชนในพื้นที่ก่อนเดินทางกลับ
.................................
กลุ่มประชาสัมพันธ์และเผยแพร่ สำนักโฆษก
วันอาทิตย์ที่ 4 ตุลาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 4 ตุลาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 4 ตุลาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจำวันที่ 4 ตุลาคม2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้เดินทางจากต่างประเทศ (อังกฤษ 1 ราย แอฟริกาใต้ 1 ราย) ทุกรายเข้ากักตัวในสถานที่รัฐจัดให้ มีผู้ป่วยกลับบ้านได้ 2 ราย ทำให้มีผู้ป่วยกลับบ้านสะสม 3,388 ราย หรือคิดเป็นร้อยละ 94.5 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 138 ราย หรือร้อยละ 3.85 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,585 ราย
สำหรับผู้ติดเชื้อรายใหม่วันนี้ เป็นผู้ที่เดินทางมาจาก
อังกฤษ 1 ราย เป็นเพศหญิง สัญชาติไทย อายุ 27 ปี อาชีพนักเรียน เดินทางถึงประเทศไทย เมื่อวันที่ 28 ก.ย. 2563 เข้ากักตัวในสถานที่รัฐจัดให้ (State Quarantine) ที่จังหวัดสมุทรปราการ พบเชื้อจากการตรวจครั้งแรก วันที่ 2 ก.ย. 2563 (วันที่ 4 ของการกักตัว) ไม่มีอาการ เข้ารับการรักษาที่โรงพยาบาลในจังหวัดสมุทรปราการ ยังไม่พบผู้ป่วยยืนยันในเที่ยวบินเดียวกัน
แอฟริกาใต้ 1 ราย เป็นเพศชาย สัญชาติไทย อายุ 19 ปี อาชีพนักเรียน เดินทางถึงประเทศไทย เมื่อวันที่ 28 ก.ย. 2563 เข้ากักตัวในสถานที่รัฐจัดให้ (State Quarantine) ที่กรุงเทพมหานคร พบเชื้อจากการตรวจครั้งแรก วันที่ 2 ก.ย. 2563 (วันที่ 4 ของการกักตัว) ไม่มีอาการ เข้ารับการรักษาที่โรงพยาบาลกรุงเทพมหานคร ยังไม่พบผู้ป่วยยืนยันในเที่ยวบินเดียวกัน ผู้ป่วยมีประวัติอยู่โรงเรียนประจำ พักในหอพักห้องละ 4 คน ไม่ได้ออกไปข้างนอกโรงเรียนและสวมหน้ากากอนามัยตลอด ยกเว้นช่วงที่มีการละหมาด วันละ 5 ครั้ง มีผู้เข้าร่วมละหมาด 200 – 250 คน และไม่มีการเว้นระยะห่าง
นายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า สถานการณ์ผู้ติดเชื้อไวรัสโคโรนา 2019 ทั่วโลกรายงานวันนี้ มีผู้ติดเชื้อรายใหม่ 294,378 ราย ทำให้มีผู้ติดเชื้อสะสมทั่วโลก 35,127,596 ราย มีผู้เสียชีวิตสะสม 1,037,941 ราย สำหรับประเทศไทยมีผู้เดินทางเข้าประเทศจาก 68 ประเทศทั่วโลก จำนวน 104,975 คน ในจำนวนนี้ตรวจพบเชื้อ 647 คน จาก 42 ประเทศ รักษาหายแล้ว 509 คน อย่างไรก็ตามไม่ว่าสถานการณ์การระบาดของโรคโควิดจะเป็นเช่นไร มาตรการสำคัญในการป้องกันโรคและคงความเสี่ยงต่ำ ด้วยการไม่ประมาท การ์ดอย่าตก สวมหน้ากากผ้า/หน้ากากอนามัย เว้นระยะห่างระหว่างผู้อื่น เลี่ยงการอยู่ในสถานที่แออัด และเลี่ยงการนำมือสัมผัสบริเวณใบหน้า ตา จมูกปาก และล้างมือบ่อยๆ ด้วยเจลแอลกอฮอล์ หรือน้ำและสบู่ เมื่อเข้าใช้บริการในสถานที่ต่างๆ ให้ลงทะเบียนเข้า-ออก ผ่าน “ไทยชนะ” จะทำให้ ลดความเสี่ยงที่จะติดชื้อโควิด 19 และป้องกันการแพร่ระบาดครั้งใหม่
************************************** 4 ตุลาคม 2563
วันอาทิตย์ที่ 4 ตุลาคม 2563
นายกฯปลื้ม สาธารณสุข-เกษตร-พาณิชย์ ผนึกกำลังดันส่งออกสมุนไพรอันดับ 1 อาเซียน เป้า 3.6แสนลบ. สวนกระแสโควิด19
นายกฯปลื้ม สาธารณสุข-เกษตร-พาณิชย์ ผนึกกำลังดันส่งออกสมุนไพรอันดับ 1 อาเซียน เป้า 3.6แสนลบ. สวนกระแสโควิด19
นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่ารัฐบาลได้ให้ความสำคัญกับการปลูกและการผลิตสินค้าสมุนไพรให้มีคุณภาพระดับสากลเพราะเล็งเห็นศักยภาพในการเป็นพืชเศรษฐกิจที่สร้างรายได้แก่ประเทศทุกวันนี้สมุนไพรถูกใช้เป็นวัตถุดิบในอุตสาหกรรมอาทิอาหารและเครื่องดื่มเครื่องสำอางอาหารเสริมและยารักษาโรคดังนั้นตลาดสมุนไพรจึงเป็นตลาดที่มีการเติบโตสูงอย่างต่อเนื่องและยังคงมีคู่แข่งน้อยรายแม้กระทั่งภายใต้สถานการณ์โควิด19ยอดการส่งออกยังขยายตัวกว่าช่วงเดียวกันของปีก่อนโดยเฉพาะตลาดจีนอเมริกาและเวียดนามทั้งนี้นายกรัฐมนตรีได้ติดตามและพร้อมให้การสนับสนุนทุกหน่วยงานในการต่อยอดการดำเนินการตามแผนแม่บทว่าด้วยการพัฒนาสมุนไพรแห่งชาติฉบับที่1ปี2560-2564ซึ่งกำหนดเป้าหมายให้เพิ่มมูลค่าการบริโภคผลิตภัณฑ์สมุนไพรจาก1.8แสนล้านบาทเป็น3.6แสนล้านบาทในปี2564และให้ไทยเป็นผู้นำการส่งออกสมุนไพรและผลิตภัณฑ์ฯเป็นอันดับ1ในอาเซียนสมุนไพรที่ได้รับความนิยมระดับProduct Championได้แก่ขมิ้นชันไพลกระชายดำและใบบัวบกและที่กำลังได้รับความนิยมอย่างรวดเร็วเช่นฟ้าทะลายโจรขิงกระเทียม
ที่ผ่านมาหน่วยงานทั้งระหว่างภาครัฐและเอกชนได้ร่วมกันทำงานอย่างเต็มที่โดยมีกระทรวงสาธารณสุขเป็นผู้ดูแลในเรื่องการสร้างความเชื่อมั่นในคุณค่าและคุณภาพของสมุนไพรไทยสนับสนุนการสร้างนวัตกรรมผลิตภัณฑ์สมุนไพรและลดความยุ่งยากในการขออนุญาตผลิตของผู้ประกอบการกระทรวงพาณิชย์รับผิดชอบเรื่องการเพิ่มช่องทางการตลาดทั้งในและต่างประเทศการจับคู่เจรจาธุรกิจการออกงานแสดงสินค้าการพัฒนาศักยภาพผู้ประกอบการสู่ตลาดต่างประเทศซึ่งในปีหน้ากระทรวงฯจะจัดงานส่งเสริมเครื่องสำอางไทยในตลาดใหญ่ๆอาทิเยอรมนีญี่ปุ่นและรัสเซียมากไปกว่านั้นยังมีกระทรวงเกษตรและสหกรณ์ซึ่งได้เดินหน้าขยายพื้นที่ปลูกพืชสมุนไพรแบบอินทรีย์เพราะจะทำให้ได้วัตถุดิบที่ปลอดสารพิษสามารถขายได้ราคาดีขึ้นรวมถึงส่งเสริมให้เกษตรกรรวมกลุ่มเป็น“แปลงใหญ่พืชสมุนไพร”เพื่อจะได้รับการถ่ายทอดองค์ความรู้แบบครบวงจรภายใต้หลักสูตรที่สอดคล้องกับสภาพพื้นที่ดำเนินการและความต้องการของเกษตรกรเช่นการผลิตสมุนไพรคุณภาพเพื่อให้มีปริมาณเพียงพอและมีคุณภาพตรงความต้องการของตลาดโดยเน้นเรื่องการจัดทำแผนการผลิตการวิเคราะห์พื้นที่ปลูกและการจัดการหลังเก็บเกี่ยวรวมถึงเพิ่มมูลค่าของผลผลิตเป็นต้น
“สมุนไพรเป็นพืชที่ตลาดโลกมีแนวโน้มความต้องการเพิ่มขึ้นทุกปีนับเป็นโอกาสสำคัญในการสร้างรายได้และผลตอบแทนที่มั่นคงให้แก่เกษตรกรและผู้ประกอบการรัฐบาลพร้อมให้การสนับสนุนทั้งในเรื่องของนโยบายและงบประมาณเพื่อการพัฒนาการผลิตสมุนไพรอย่างครบวงจรอีกทั้งได้สร้างระบบการเชื่อมโยงข้อมูลผู้ปลูกผู้ผลิตผู้บริโภคตลาดกลางสมุนไพรที่มีคุณภาพมาตรฐานตลาดสมุนไพรออนไลน์และอุตสาหกรรมสารสกัดสมุนไพรเพื่อให้อุตสาหกรรมสมุนไพรไทยเป็นที่ยอมรับทั่วโลกและมีการเติบโตอย่างยั่งยืน”นางสาวรัชดากล่าว
...................................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 12 ตุลาคม 2563
ทส.ลงนามความร่วมมือหนุนเครือซีพี-ซีพีเอฟ สร้างโลกสีเขียว
ทส.ลงนามความร่วมมือหนุนเครือซีพี-ซีพีเอฟ สร้างโลกสีเขียว
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายศุภชัย เจียรวนนท์ ประธานคณะผู้บริหาร บริษัท เครือเจริญโภคภัณฑ์ จำกัด ร่วมเป็นสักขีพยานการลงนามความร่วมมือ "การปกป้องการเปลี่ยนแปลงสภาพภูมิอากาศ (Climate Change)" ระหว่างกระทรวงทรัพยากรธรรมชาติและสิ่งแวดล้อม โดยกรมป่าไม้ กรมอุทยานแห่งชาติ สัตว์ป่า และพันธุ์พืช และองค์การบริหารจัดการก๊าซเรือนกระจก (องค์การมหาชน) กับบริษัทเจริญโภคภัณฑ์อาหาร จำกัด (มหาชน) หรือซีพีเอฟ เพื่อดำเนินการอนุรักษ์ ฟื้นฟู ปลูกป่าบกและป่าชายเลน ระยะที่ 2 ครอบคลุมพื้นที่รวมกว่า 26,000 ไร่ มุ่งสู่การมีส่วนร่วมปกป้องการเปลี่ยนแปลงสภาพภูมิอากาศ เพื่อความมั่นคงทางอาหารและสร้างสมดุลธรรมชาติอย่างยั่งยืน ณ โรงแรมวอลดอร์ฟ แอสโทเรีย กรุงเทพฯ
นายวราวุธ ศิลปอาชา ได้กล่าวแสดงวิสัยทัศน์เรื่อง "การบริหารจัดการและร่วมปกป้องการเปลี่ยนแปลงสภาพภูมิอากาศ โดยการมีส่วนร่วมของทุกภาคส่วน" ว่าการลงนามบันทึกข้อตกลงในวันนี้ เป็นความร่วมมือในการพัฒนาประเทศไทยในระยะยาว โครงการอนุรักษ์ ฟื้นฟู ปลูกป่าบกและป่าชายเลน ระยะที่ 2 ในโครงการซีพีเอฟ รักษ์นิเวศ ลุ่มน้ำป่าสัก เขาพระยาเดินธง จังหวัดลพบุรี และโครงการซีพีเอฟ ปลูก ปัน ป้อง ป่าชายเลน พื้นที่อ่าวไทย ตัว ก.จังหวัดสมุทรสาคร จะช่วยสนับสนุนการดำเนินงานตามยุทธศาสตร์ชาติ และการมีส่วนร่วมลดการปล่อยก๊าซเรือนกระจกผ่านมาตรการต่างๆ ตามเป้าหมายความยั่งยืนขององค์การสหประชาชาติ (SDGs) ตลอดจนส่งเสริมการมีส่วนร่วมของทุกภาคส่วนให้ตระหนักรู้ต่อผลกระทบของก๊าซเรือนกระจก ส่งเสริมการปลูกต้นไม้เพื่อเพิ่มพื้นที่สีเขียวในพื้นที่ป่าเสื่อมโทรม ทำให้พื้นที่กลับมาอุดมสมบูรณ์ ช่วยสร้างสมดุลทางธรรมชาติ และส่งเสริมการอยู่ร่วมกับป่า มีการพัฒนาป่าให้เป็นแหล่งเรียนรู้ สร้างอาชีพและรายได้ เพื่อยกระดับคุณภาพชีวิตของคนในชุมชนอย่างยั่งยืน
วันจันทร์ที่ 12 ตุลาคม 2563
โครงการ 1 ตำบล 1 มหาวิทยาลัย จ้างงาน 60,000 อัตรา
วันจันทร์ที่ 12 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการยกระดับเศรษฐกิจและสังคมรายตำบลแบบบูรณาการ หรือโครงการ 1 ตำบล 1 มหาวิทยาลัย เพื่อจ้างงานประชาชนในพื้นที่ 3,000 ตำบล รวม 60,000 อัตรา โดยแบ่งเป็น 3 กลุ่ม ได้แก่ ประชาชนทั่วไป ที่ว่างงานและไม่ได้รับค่าตอบแทน ค่าจ้าง จากหน่วยงานอื่นของภาครัฐและเอกชน จ้างในอัตรา 9,000 บาท/เดือน บัณฑิตจบใหม่ไม่เกิน 3 ปี จ้างในอัตรา 15,000 บาท/เดือน และนักศึกษาหรือผู้ที่อยู่ระหว่างการศึกษาในระดับอุดมศึกษา หรืออาชีวศึกษา จ้างในอัตรา 5,000 บาท/เดือน โดยคาดว่าจะเริ่มดำเนินการภายในเดือน พ.ย. 63 และต่อเนื่องไปอีก 1 ปี
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 12 ตุลาคม 2563
"วราวุธ" รมว.ทส. ลงพื้นที่ขับเคลื่อนและติดตามความก้าวหน้า​  "ไทยไปด้วยกัน" พื้นที่จังหวัดสุพรรณบุรี​  กาญจนบุรี​ และนครปฐม​
"วราวุธ" รมว.ทส. ลงพื้นที่ขับเคลื่อนและติดตามความก้าวหน้า​  "ไทยไปด้วยกัน" พื้นที่จังหวัดสุพรรณบุรี​  กาญจนบุรี​ และนครปฐม​
นายวราวุธ​ ศิลปอาชา​ รัฐมนตรีว่ากระทรวงทรัพยากรธรรมชาติและสิ่งแวดล้อม (รมว.ทส.)​ ลงพื้นที่ประชุมเพื่อติดตามความก้าวหน้าและให้แนวทางในการดำเนินการขับเคลื่อนไทยไปด้วยกันในพื้นที่จังหวัดสุพรรณบุรี กาญจนบุรี​ และนครปฐม​ โดยก่อนการประชุม​ รมว.ทส. ได้มอบหนังสืออนุญาตให้เข้าทำประโยชน์หรืออยู่อาศัยตามโครงการจัดที่ดินทำกินให้ชุมชนตามนโยบายรัฐบาล (คทช)​ ในพื้นที่​จังหวัดสุพรรณบุรี​ จำนวน​ 350 ไร่​ ให้แก่ผู้ว่าราชการจังหวัดสุพรรณบุรี​ โดยมีนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ พร้อมด้วยรัฐมนตรีช่วยว่าการกระทรวงเกษตรและสหกรณ์​ ผู้บริหารระดับสูงในสังกัดกระทรวง​ฯ​ รองผู้ว่าราชการจังหวัดนครปฐม​ ปลัดจังหวัดกาญจนบุรี​ และหน่วยงานที่เกี่ยวข้องร่วมประชุมและเป็นสักขีพยานในการมอบหนังสืออนุญาตให้เข้าทำประโยชน์ฯ​ เมื่อวันที่ 10 ตุลาคม 2563​ เวลา 13.30 น. ณ ศาลากลางจังหวัดสุพรรณบุรี​
โอกาสนี้​ รมว.ทส.​ ได้กล่าวขอบคุณทุกๆ​ ฝ่าย​ที่ร่วมกันขับเคลื่อนการดำเนินงาน​ พร้อมทั้ง​เปิดเผยว่า​ พลเอก ประยุทธ์ จันทร์โอชา นายกรัฐมนตรี​ ได้มีแนวทางโครงการขับเคลื่อนไทยไปด้วยกัน​ โดยในส่วนของกระทรวงทรัพยากรธรรมชาติและสิ่งแวดล้อม​ ได้รับมอบหมายให้ตรวจติดตามและรับฟังปัญหาความเดือดร้อนของประชาชนในพื้นที่​ 3 จังหวัด​ ประกอบด้วย​ จังหวัดสุพรรณบุรี​ กาญจนบุรี​ และนครปฐม​ โดยการลงพื้นที่ในครั้งนี้​ เป็นการติดตามการดำเนินงานอย่างต่อเนื่อง​ โดยการดำเนินงานในส่วนของกระทรวงทรัพยากรธรรมชาติและสิ่งแวดล้อม​ แบ่งการดำเนินงานออกเป็น​ 2 ส่วน​ ดังนี้​ ส่วนที่ 1 การดำเนินงานที่อยู่ภายใต้กระทรวงทรัพยากรธรรมชาติและสิ่งแวดล้อม​ ทั้งในเรื่องปัญหาด้านที่ดินทำกินและด้านทรัพยากรธรรมชาติ​ ปัญหาภัยแล้ง​และการขาดแคลนน้ำเพื่อการเกษตร​ และน้ำอุปโภคบริโภค​ ทั้งน้ำบนดินและน้ำใต้ดิน​ การแก้ไขปัญหาผักตบชวากีดขวางทางน้ำ​ รวมถึงการบริหารจัดการคุณภาพน้ำดี​ น้ำเสีย​ โดยเฉพาะการแก้ไขปัญหาน้ำท่วม​ ซึ่งหากสามารถดำเนินการแก้ไขปัญหาได้​ ขอให้ดำเนินการทันที​ สำหรับในส่วนที่​ 2 ที่ไม่ได้อยู่ในความดูแลของกระทรวงฯ​ ๆ​ จะเป็นผู้ประสานงานและจัดทำข้อเสนอแนวทางแก้ไขปัญหาในการดำเนินงานไปยังหน่วยงานที่เกี่ยวข้องต่อไป​
วันจันทร์ที่ 12 ตุลาคม 2563
​ทส.​ ถวายผ้าพระกฐินพระราชทาน​ ประจำปี​ 2563​ ณ​ วัดป่าเลไลยก์วรวิหาร​ จังหวัดสุพรรณบุรี​
​ทส.​ ถวายผ้าพระกฐินพระราชทาน​ ประจำปี​ 2563​ ณ​ วัดป่าเลไลยก์วรวิหาร​ จังหวัดสุพรรณบุรี​
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐินให้กระทรวงทรัพยากรธรรมชาติและสิ่งแวดล้อม​ น้อมนำไปถวายพระสงฆ์จำพรรษากาลถ้วนไตรมาส ณ​ วัดป่าเลไลยก์วรวิหาร​ ตำบลรั้วใหญ่​ อำเภอเมือง​สุพรรณบุรี จังหวัดสุพรรณบุรี​
โดยในวันที่ 11​ ตุลาคม​ 2563 เวลา​ 09.50​ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานฝ่ายฆราวาส​ พระธรรมพุทธิมงคล​ เจ้าอาวาสวัดป่าเลไลยก์วรวิหาร​ เป็นประธานฝ่ายสงฆ์​ ​ในพิธีถวายผ้าพระกฐินพระราชทาน​ ประจำปี​ 2563​ ​​ โดยมี คณะผู้บริหารระดับสูง ข้าราชการ​ พนักงาน​ และเจ้าหน้าที่ในสังกัดกระทรวงฯ​ ส่วนราชการต่างๆ​ ในพื้นที่​ ตลอดจนพุทธศาสนิกชนผู้มีจิตศัทธา พร้อมใจร่วมกันประกอบพิธีถวายผ้าพระกฐินพระราชทาน​ และปวารณาถวายจตุปัจจัย​ เพื่อทำนุบำรุงพระพุทธศาสนา บูรณะพระอาราม และส่วนหนึ่งเป็นทุนการศึกษา​ให้แก่โรงเรียนในพื้นที่จังหวัดสุพรรณ​บุรี​ จำนวน​ 4 โรงเรียน​ประกอบด้วย​ วิทยาลัยสงฆ์สุพรรณบุรีศรีสุวรรณภูมิ​ โรงเรียนกรรณสูตรศึกษาลัย โรงเรียนกาญจนาภิเษกวิทยาลัยสุพรรณบุรี​ โรงเรียนอนุบาลวัดป่าเลไลยก์
อนึ่ง วัดป่าเลไลยก์วรวิหาร เป็นพระอารามหลวงชั้นตรี ชนิดวรวิหาร​ สังกัดคณะสงฆ์มหานิกาย ตั้งอยู่เลขที่​ 249 หมู่ที่​ 2 ตำบลรั้วใหญ่​ อำเภอเมือง​สุพรรณบุรี​ จังหวัดสุพรรณบุรี​ ทางฝั่งด้านทิศตะวันตกของแม่น้ำสุพรรณ​ หรือ​ แม่น้ำท่าจีน​ โดยวัดป่าเลไลยก์ แห่งนี้ได้รับการสถาปนาขึ้นเป็นพระอารามหลวง​ ในสมัยรัชกาลที่ 6 เมื่อวันที่​ 21​ เมษายน​ พ.ศ.​2462 ซึ่งในทุกปีจะมีงานเทศกาลสมโภช​ และนมัสการหลวงพ่อวัดป่าเลไลยก์ 2 ครั้ง​ คือ​ ในวันขึ้น 5 -​ 9​ ค่ำ​ เดือน​ 5 และเดือน​ 12​ ด้วย